José Luís Pires Laranjeira

**José Luis Pires Laranjeira**, nado en 1950 en Melgaço, Portugal, é un profesor e escritor portugués especializado nas literaturas africanas.

## Traxectoria 
Estudou no Instituto Alexandre Herculano do Porto e licenciouse en Estudos Portugueses (Universidade do Porto, 1980), Mestrado en Literaturas Africanas e Brasileira (Universidade de Lisboa, 1985) e Doutor en Literaturas Africanas (Universidade de Coímbra, 1994). Efectuou unha estadía de pos-doutoramento na Universidade de Cergy-Pontoise (París, 1998 e 1999).

Ten o doutoramento en Literaturas Africanas pola Facultade de Letras da Universidade de Coímbra (FLUC) onde exerceu de Profesor Associado. É tamén responsábel das cadeiras de Literaturas Africanas de Lingua Portuguesa, desde 1981, e tamén de Culturas Africanas. Ensina tamén literatura brasileira, cultura brasileira e estudos culturais (Universidade de Salamanca, FLUC etc.). É o decano dos profesores de Literaturas Africanas en Portugal.

Creou en Coímbra o Mestrado e a Pos-graduación de Literaturas e Culturas Africanas e da Diáspora (2001-2005) e foi profesor no mestrado en Relacións Interculturais da Universidade Aberta (Porto, 1996-2000). Foi profesor convidado da Universidade de Salamanca (1996-1997), inaugurando o ensino de Literaturas Africanas de Lingua Portuguesa, ensinando tamén Historia do Brasil, Cultura Brasileira e Literatura Brasileira. Participou, ademais, no Laboratorio de Estudos Afro-Brasileiros da Universidade Estadual de Londrina. Dirixiu na Universidade de Salamanca o Curso Extraordinario: “Literaturas africanas y poscolonialidad: tradición, tragedia, género y derechos humanos”. Dirixiu teses e participou en múltiples palestras e actividades.

Foi xornalista en Luanda (1974) e no Porto (1977-1983). Exerceu a crítica lieraria nos xornais *Diário de Luanda* e *A Província de Angola* (1972-1974), *África* (Lisboa, anos 1980-1990) e do *Jornal de Letras, Artes & Ideias* (Lisboa,  2002-2012). Coordenou (con Ernesto Rodrigues e José Viale Moutinho) os tres volumes de *Atualização* (2002-2003) do *Dicionário das Literaturas Portuguesa, Galega e Brasileira* dirixido por Jacinto do Prado Coelho, na Editora Figueirinhas (Porto), tendo escrito cerca de 440 entradas de Literaturas Africanas e Brasileira. Dirixiiu uma colección de ensaios sobre literaturas e culturas africanas, na Editora Novo Imbondeiro, de Lisboa (2001-2007), e uma breve colección de ficción brasileira da Editora Figueirinhas, do Porto (2003-2005). As súas investigacións diríxense á Historia, Sociedade, Política e Cultura e ás Literaturas Africanas, alén do estudo de aforismos e outros textos curtos en várias culturas e tamén algús aspectos de culturas orientais e do Medio Oriente.

*As categorias da poesia (com referências à negritude)* é a súa contribución nos Estudos dedicados a Carvalho Calero, Vol. II (ed. de José Luís Rodríguez), 2000. Participou nas X Jornadas do Ensino - Escola de Verão da Galiza e Portugal (1986): *Literaturas africanas de língua portuguesa: problemas de análise textual*.  En 1987 no Encontro sobre Castelao: *Castelao e a Lusofonia*. Colaborou nos Cadernos de Literatura e Diversidade, v. 10, 1981: "Conflitos sociais nas literaturas africanas de língua portuguesa". En *Agália*, v. 4, 1985:  "A linguagem poética da angolanidade".

## Publicacións 
### Ensaio 
* *Literatura calibanesca* 1(1985). Porto: Afrontamento. 142 p .
* *De letra em riste. Identidade, autonomia e outras questões na literatura de Angola, Cabo Verde, Moçambique e S. Tomé e Príncipe* (1992)*.* Porto: Afrontamento. 107 p .
* *Literatura africana de expressão portuguesa* (1995). c/ Inocência Mata e Elsa R. dos Santos. Lisboa, Universidade Aberta. 423 p.
* *A negritude africana de língua portuguesa* (1995). Porto, Afrontamento. 533 p.
* *Identidades* (1996). ed. Coimbra: A Mar Arte/D-G/AAC. 117 p. 
* *Ensaios afro-literários* (2001). 2ª ed. 2005). Lisboa, Novo Imbondeiro. 222 p.
* *Cinco povos cinco nações. Estudos de literaturas africanas*,(2007). Con Maria João Simões & Lola Geraldes Xavier (orgs.). Lisboa, Novo Imbondeiro.
* *Santa Barbara Portuguese Studies. Vol. 10* - "As Literaturas Africanas de Língua Portuguesa" (English and Spanish Edition) (2008). De João Camilo dos Santos (Editor) Pires Laranjeira e Lola Geraldes Xavier (org.) (Author), João Camilo dos Santos (Editor). Center for Portuguese Studies, Santa Barbara. ISBN 978-0978817978.
* *A noção de ser. Textos escolhidos sobre a poesia de Agostinho Neto* (2014). (org. c/ Ana T. Rocha). Luanda : Fundação Dr. António Agostinho Neto.

### Poesía 
* *Vinte e seis poemas iniciais* (1971).  Coimbra: Livros Sem Editor. 56p .
* *As portas do corpo* (1980).Porto: Oiro do Dia. 35p .
* *As figuras de estilo e outras figuras* (1990). Pontevedra/Braga, Fundação Europeia Viqueira. 178 p.

## Notas 
## Véxase tamén 
### Ligazóns externas 
Entrevista en 2018. Vídeo